इस सुपरस्टार की फिल्म देखने के लिए शख्स ने टाल दी अपनी शादी, फिर हुआ कुछ ऐसा...  
मामूट्टी की फिल्म को लेकर लोगों में दिखा जबरदस्त क्रेज
फैन ने फिल्म देखने के लिए बदली शादी की तारीख
21 नवंबर को रिलीज होगी मामूट्टी की फिल्म
सुपरस्टार मामूट्टी (Mammootty) ने अपनी फिल्मों के जरिए दक्षिणी सिनेमा में खूब नाम कमाया है. उनकी फिल्मों को लेकर लोगों में काफी क्रेज देखने को मिलता है. इस बात का अंदाजा इसी बात से लगाया जा सकता है कि मामूट्टी की फिल्म देखने के लिए उनके एक फैन ने अपनी शादी की तारीख ही बदल दी. दरअसल, मामुट्टी का यह फैन अक्सर उनकी फिल्म का फर्स्ट डे फर्स्ट शो देखता है और इस बार भी उसने मामूट्टी की फिल्म के लिए शादी की तारीख ही बदल डाली. 

@mamangam_themovie Official Trailer Releasing on 2nd November at 4 PM 
A post shared by  Mammootty (@mammootty) on Oct 31, 2019 at 4:10am PDT

मीडिया रिपोर्ट्स के मुताबिक जब केरल के मेमन नाम के फैन को पता चला कि उसके पसंदीदा स्टार मामूट्टी (Mammootty) की अपकमिंग फिल्म 'ममंगम' (Mamangam) की 21 नवंबर को रिलीज हो रही है और उसी दिन उसकी शादी होने वाली है. तब मेमन ने अपनी शादी की तारीख को बदलने का फैसला किया ताकि फर्स्ट डे फर्स्ट शो देखने से वह न चूके. मेमन ने 21 नवंबर के बदले 30 अक्टूबर को ही शादी कर ली ताकि वह अपनी नई नवेली दुल्हन को साथ में ले जाकर मामूट्टी की फिल्म को रिलीज के दिन ही देख सके.
बता दें कि सुपरस्टार मामूट्टी (Mammootty) की फिल्म 'ममंगम' (Mamangam) इसी महीने 21 तारीख को मलयालम, तमिल, तेलुगू और हिंदी में रिलीज हो रही है. काव्या फिल्म कंपनी की यह फिल्म एम पद्मकुमार द्वारा निर्देशित और वेणु कन्नपिल्लई द्वारा निर्मित है. मीडिया खबरों के मुताबिक फिल्म का कुल बजट 45 करोड़ रुपये है.